ᱡᱟᱡᱽᱯᱩᱨ ᱡᱤᱞᱞᱟᱹ

ᱡᱟᱡᱽᱯᱩᱨ ᱦᱚᱱᱚᱛ ᱫᱚ ᱳᱰᱤᱥᱟ ᱨᱮᱭᱟᱜ ᱫᱩᱠᱷᱤᱱ ᱯᱟᱦᱴᱟ ᱨᱮ ᱢᱮᱱᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱡᱟᱡᱽᱯᱩᱨ ᱵᱟᱡᱟᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱫᱚ ᱡᱟᱡᱽᱯᱩᱨ ᱠᱟᱱᱟ ᱾ "Orissa reference: glimpses of Orissa," Sambit Prakash Dash, TechnoCAD Systems, 2001"The Orissa Gazette," Orissa (India), 1964"Lonely Planet India," Abigail Blasi et al, Lonely Planet, 2017, ISBN 9781787011991 ᱨᱟᱡᱟ ᱡᱚᱡᱟᱛᱤ ᱠᱮᱥᱚᱨᱤ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱ ᱡᱟᱡᱽᱯᱩᱨ ᱵᱟᱡᱟᱨ ᱧᱩᱛᱩᱢ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾

ᱱᱟᱜᱟᱢ

᱑᱙᱙᱓ ᱥᱟᱞᱮ ᱮᱯᱨᱤᱞ ᱵᱚᱸᱜᱟᱨᱮ ᱡᱟᱡᱽᱯᱩᱨ ᱫᱚ ᱢᱤᱫ ᱯᱷᱩᱨᱜᱟᱹᱞ ᱦᱚᱱᱚᱛ ᱨᱮᱭᱟᱜ ᱢᱟᱹᱱ ᱮ ᱟᱢᱮᱴ ᱠᱮᱫᱼᱟ ᱟᱨ ᱡᱟᱡᱽᱯᱩᱨ ᱵᱟᱡᱟᱨ ᱫᱚ ᱢᱤᱫ ᱥᱚᱵᱽᱰᱤᱵᱷᱤᱡᱚᱱ ᱞᱮᱠᱟᱛᱮ ᱛᱟᱦᱮᱸ ᱫᱚᱦᱚ ᱮᱱᱟ ᱾ ᱡᱟᱡᱽᱯᱩᱨ ᱵᱟᱡᱟᱨ ᱫᱚ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱚᱠᱩᱢᱟ ᱞᱮᱠᱟᱛᱮ ᱛᱟᱦᱮᱸ ᱫᱚᱦᱚ ᱮᱱᱟ ᱾ ᱢᱟᱬᱟᱝ ᱫᱚ ᱡᱟᱡᱽᱯᱩᱨ ᱴᱚᱴᱷᱟ ᱫᱚ ᱟᱹᱰᱤᱜᱟᱱ ᱱᱟᱹᱭ ᱠᱚ ᱦᱚᱛᱮᱛᱮ ᱟᱹᱰᱤ ᱵᱟᱹᱲᱛᱤ ᱠᱷᱤᱛᱤᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱱᱟᱹᱭ ᱠᱚ ᱛᱟᱞᱟᱨᱮ ᱢᱚᱦᱟᱱᱚᱫᱤ, ᱵᱨᱟᱦᱢᱚᱬᱤᱹ ᱵᱚᱭᱛᱚᱨᱚᱬᱤ, ᱵᱩᱰᱷᱟ, ᱠᱷᱚᱨᱚᱥᱩᱶᱟ ᱮᱢᱟᱱ ᱾ ᱵᱟᱝ ᱵᱷᱟᱜᱽ ᱟᱠᱟᱱ ᱠᱚᱴᱚᱠ ᱦᱚᱱᱚᱛ ᱨᱮᱭᱟᱜ ᱯᱮ ᱠᱚᱬ ᱚᱛ ᱦᱟᱥᱟ ᱴᱚᱴᱷᱟ ᱠᱚᱫᱚ ᱱᱚᱣᱟ ᱱᱟᱹᱭ ᱠᱚ ᱦᱚᱛᱮᱛᱮ ᱵᱟᱱ ᱵᱮᱲᱟ ᱠᱚᱨᱮ ᱟᱹᱰᱤ ᱵᱟᱹᱲᱛᱤ ᱠᱷᱤᱛᱤ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱟᱨ ᱟᱹᱰᱤᱜᱟᱱ ᱜᱮ ᱪᱟᱥᱵᱟᱥ ᱠᱷᱤᱛᱤᱜ ᱠᱟᱱ ᱛᱟᱦᱮᱸᱫ ᱾ 

ᱚᱛᱱᱚᱜ

ᱡᱟᱡᱽᱯᱩᱨ ᱡᱤᱞᱞᱟ ᱨᱮᱭᱟᱜ ᱮᱨᱤᱭᱟ ᱫᱚ ᱒,᱘᱘᱗ᱹ᱖᱙ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱪᱮᱛᱟᱱ ᱴᱚᱴᱷᱟ ᱨᱮᱫᱚ ᱱᱟᱥᱮ ᱵᱩᱨᱩ ᱟᱨ ᱵᱤᱨ ᱚᱛ ᱦᱟᱥᱟ ᱢᱮᱱᱟᱜᱼᱟ ᱾ ᱥᱚᱢᱟᱱ ᱚᱛ ᱨᱮᱫᱚ ᱫᱟᱜ ᱯᱟᱴᱟᱱ ᱦᱚᱛᱮᱛᱮ ᱪᱟᱥᱵᱟᱥ ᱨᱮᱭᱟᱜ ᱩᱛᱱᱟᱹᱣ ᱦᱩᱭ ᱫᱟᱲᱮᱭᱟᱜ ᱠᱟᱱᱟ ᱾ ᱮᱱ ᱦᱚᱸ ᱵᱤᱨ ᱟᱨ ᱵᱩᱨᱩ ᱚᱛ ᱦᱟᱥᱟ ᱨᱮᱭᱟᱜ ᱯᱚᱨᱤᱢᱟᱬ ᱫᱚ ᱗᱒᱕ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱾ ᱡᱟᱡᱽᱯᱩᱨ ᱫᱚ ᱟᱹᱰᱤᱜᱟᱱ ᱠᱷᱟᱫᱟᱱ ᱡᱤᱱᱤᱥ ᱛᱮ ᱯᱮᱨᱮᱡ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱥᱩᱠᱤᱱᱫᱟ ᱴᱚᱴᱷᱟ ᱨᱮ ᱟᱹᱰᱤ ᱰᱷᱮᱨ ᱠᱨᱚᱢᱟᱭᱤᱴ ᱚᱰᱚᱠᱚᱜ ᱠᱟᱱᱟ ᱾ ᱟᱹᱰᱤᱜᱟᱱ ᱢᱮᱬᱦᱮᱫ ᱫᱷᱤᱨᱤ ᱯᱮᱨᱮᱡ ᱟᱠᱟᱱᱟ ᱡᱟᱦᱟᱸ ᱫᱚ ᱟᱵᱚ ᱯᱚᱱᱚᱛ ᱨᱮᱭᱟᱜ ᱯᱟᱨᱟᱫᱤᱯ ᱰᱷᱤᱯ ᱠᱷᱚᱱ ᱡᱟᱦᱟᱡᱽ ᱦᱚᱛᱮᱛᱮ ᱮᱴᱟᱜ ᱫᱤᱥᱚᱢ ᱪᱟᱞᱟᱱ ᱦᱩᱭᱩᱜ ᱠᱟᱱᱟ ᱾ 

ᱛᱷᱤᱛᱤ

 ᱱᱚᱣᱟ ᱨᱮᱭᱟᱜ ᱩᱛᱚᱨ ᱯᱟᱦᱴᱟ ᱨᱮ ᱺ ᱠᱮᱱᱫᱩᱡᱷᱚᱨ ᱦᱚᱱᱚᱛ ᱟᱨ ᱵᱷᱚᱫᱽᱨᱚᱠ ᱦᱚᱱᱚᱛ ᱾

 ᱱᱚᱣᱟ ᱨᱮᱭᱟᱜ ᱫᱩᱠᱷᱤᱱ ᱯᱟᱦᱴᱟ ᱨᱮ ᱺ ᱠᱚᱴᱚᱠ ᱦᱚᱱᱚᱛ 

 ᱱᱚᱣᱟ ᱨᱮᱭᱟᱜ ᱯᱩᱨᱩᱵᱽ ᱯᱟᱦᱴᱟ ᱨᱮ ᱺ ᱠᱮᱱᱫᱽᱨᱟᱯᱚᱰᱟ ᱦᱚᱱᱚᱛ

 ᱯᱩᱪᱷᱤᱢ ᱯᱟᱦᱴᱟ ᱨᱮ ᱺ ᱰᱷᱮᱝᱠᱟᱱᱟᱲ ᱦᱚᱱᱚᱛ ᱢᱮᱱᱟᱜᱼᱟ ᱾ 

ᱢᱩᱠᱷᱤᱭᱟᱹ ᱱᱟᱹᱭ ᱟᱨ ᱪᱟᱸᱜᱟ ᱱᱟᱹᱭ

 ᱵᱚᱭᱛᱚᱨᱚᱬᱤ

 ᱵᱨᱟᱦᱢᱚᱬᱤ

 ᱠᱷᱚᱨᱳᱥᱨᱚᱛᱟ

 ᱵᱤᱨᱩᱯᱟ

 ᱵᱩᱰᱷᱟ

 ᱠᱳᱬᱤ

 ᱵᱚᱰᱚᱜᱮᱸᱜᱩᱴᱤ

 ᱠᱮᱲᱩᱣᱟ ᱾ 

ᱦᱚᱲ ᱮᱞᱮᱞ

᱒᱐᱑᱑ ᱦᱚᱲ ᱞᱮᱠᱷᱟ Census 2011: Odisha: Provisional Population Totals ᱞᱮᱠᱟᱛᱮ ᱡᱟᱡᱽᱯᱩᱨ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱘,᱒᱖,᱒᱗᱕ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱟᱹᱛᱩᱴᱚᱞᱟ ᱨᱮ ᱑᱖ᱹ᱙᱑,᱒᱖᱔ ᱟᱨ ᱵᱟᱡᱟᱨ ᱱᱟᱜᱟᱨ ᱨᱮᱫᱚ ᱑,᱓᱕,᱐᱑᱑ ᱦᱚᱲ ᱵᱟᱥᱟ ᱠᱚ ᱛᱟᱦᱮᱸᱱ ᱠᱟᱱᱟ ᱾Census 2011: Odisha: Rural Urban Distribution

 ᱠᱚᱲᱟ ᱦᱚᱯᱚᱱ ᱺ ᱙,᱒᱖,᱐᱕᱘

 ᱠᱩᱲᱤ ᱦᱚᱯᱚᱱ ᱺ ᱙,᱐᱐,᱒᱑᱗
 ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱟᱹᱡ ᱜᱤᱫᱽᱨᱟᱹ ᱺ ᱒,᱐᱗,᱓᱑᱐

 ᱥᱮᱪᱮᱫ ᱫᱚᱨ ᱺ ᱘᱐ᱹ᱔᱔% 
 ᱠᱚᱲᱟ ᱦᱚᱯᱚᱱ ᱺ ᱘᱗ᱹ᱓᱖%  
 ᱠᱩᱲᱤ ᱦᱚᱯᱚᱱ ᱺ ᱗᱓ᱹ᱓᱗% 

ᱦᱩᱭᱩᱜ ᱪᱟᱥᱵᱟᱥ

ᱚᱱᱟ ᱴᱚᱴᱷᱟ ᱨᱮ ᱦᱩᱭᱩᱜ ᱠᱟᱱ ᱪᱟᱥᱵᱟᱥ ᱺ ᱦᱳᱲᱳ, ᱢᱩᱜᱽ, ᱨᱟᱸᱵᱽᱲᱟ, ᱦᱚᱲᱮᱡ, ᱪᱤᱱᱟᱹ ᱵᱟᱫᱟᱢ, ᱟᱹᱲᱩ, ᱟᱸᱠ ᱮᱢᱟᱱ ᱪᱟᱥ ᱦᱩᱭᱩᱜᱼᱟ ᱾ 

ᱵᱞᱚᱠ

 ᱠᱚᱨᱟᱭᱤ, ᱫᱷᱚᱨᱢᱚᱥᱟᱲᱟ, ᱵᱚᱰᱚᱪᱚᱬᱟ, ᱫᱚᱥᱨᱚᱛᱷᱯᱩᱨ, ᱫᱟᱱᱜᱚᱫᱟ, ᱵᱚᱨᱤ, ᱵᱤᱧᱪᱟᱨᱯᱩᱨ, ᱡᱟᱡᱽᱯᱩᱨ ᱥᱚᱫᱚᱨ, ᱨᱚᱥᱩᱞᱯᱩᱨ, ᱥᱩᱠᱤᱱᱫᱟ ᱾

ᱟᱹᱛᱩ ᱯᱚᱧᱪᱟᱛ

ᱡᱚᱛᱚ ᱛᱮ ᱒᱘᱐ ᱜᱚᱴᱟᱝ ᱟᱹᱛᱩ ᱯᱚᱧᱪᱟᱛ

ᱧᱮᱢᱮᱞ ᱴᱚᱴᱷᱟ

 ᱵᱤᱨᱡᱟ ᱢᱩᱫᱽᱨᱤ

 ᱩᱫᱚᱭᱜᱤᱨᱤ

 ᱨᱚᱛᱱᱚᱜᱤᱨᱤ

 ᱯᱩᱥᱯᱚᱜᱤᱨᱤ ᱢᱚᱦᱟᱵᱤᱦᱟᱨ

 ᱪᱷᱚᱛᱤᱭᱟ

 ᱵᱚᱨᱟᱦ ᱢᱩᱫᱽᱨᱤ

 ᱵᱟᱞᱩᱝᱠᱮᱥᱚᱨ ᱢᱩᱫᱽᱨᱤ

 ᱫᱚᱥᱟᱥᱣᱚᱢᱮᱫᱷ ᱜᱷᱟᱴ

 ᱢᱟᱦᱟᱵᱤᱱᱟᱭᱚᱠ ᱢᱩᱫᱽᱨᱤ

 ᱵᱭᱟᱥᱚ ᱡᱷᱟᱨᱱᱟ 


ᱧᱩᱛᱩᱢᱟᱱ ᱦᱚᱲ ᱠᱚ

ᱧᱩᱛᱩᱢᱟᱱ ᱦᱚᱲ ᱠᱚ ᱟᱨ ᱚᱱᱚᱬᱦᱤᱭᱟᱹ ᱟᱨ ᱚᱱᱚᱞᱤᱭᱟᱹ ᱠᱚ ᱺ ᱚᱵᱷᱤᱢᱚᱱᱭᱩ ᱥᱟᱢᱚᱱᱛᱚᱥᱤᱝᱦᱟᱨ, ᱵᱤᱪᱷᱚᱸᱫᱚ ᱪᱚᱨᱚᱬ ᱯᱚᱴᱱᱟᱭᱚᱠ, ᱦᱟᱰᱤᱫᱟᱥ ᱮᱢᱟᱱ ᱠᱚ ᱾ 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ 


 Non-Govt Web Portal Of Jajpur District